《挽胡茂老枢密 其二》
宋代·李正民

人物熙朝盛，琼林夐出群。高名题雁塔，平步上青云。

未应三壬兆，先修万日坟。丹台应有籍，脱屐谢尘氛。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。